Návrh rozhodnutie Rady o stanovisku, ktoré má v rámci Rady ministrov AKT - ES prijať Spoločenstvo v súvislosti s úpravou protokolu č. 3 k Dohode o partnerstve AKT–ES, pokiaľ ide o postavenie Južnej Afriky /* KOM/2007/0335 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 18.6.2007 KOM(2007) 335 v konečnom znení Návrh ROZHODNUTIE RADY o stanovisku, ktoré má v rámci Rady ministrov AKT - ES prijať Spoločenstvo v súvislosti s úpravou protokolu č. 3 k Dohode o partnerstve AKT–ES, pokiaľ ide o postavenie Južnej Afriky (predložený Komisiou) DÔVODOVÁ SPRÁVA Vo Windhoeku, v Namíbii, sa 8. júla 2004 začali rokovania medzi Európskym spoločenstvom a siedmimi členmi Juhoafrického spoločenstva pre rozvoj[1] (Southern African Development Community) o dohode o hospodárskom partnerstve podľa článku 36 a 37 dohody o partnerstve z Cotonou. Juhoafrická republika sa týchto rokovaní zúčastňovala ako pozorovateľ. Skupina SADC EPA a Južná Afrika navrhli 7. marca 2006 plnohodnotné zapojenie Južnej Afriky do uvedených rokovaní. Rada ES 12. februára 2007 rozhodla vyhovieť návrhu za predpokladu, že budú splnené určité podmienky a zastávala názor, že z dôvodu právnej jasnosti je potrebné zmeniť a doplniť protokol č. 3 k dohode z Cotonou tak, aby sa v ňom zohľadnilo zapojenie Južnej Afriky do rokovaní. Cieľom je vyhnúť sa akémukoľvek riziku právnej neurčitosti, keďže v článku 5 protokolu č. 3 sa uvádza, že ustanovenia dohody z Cotonou týkajúce sa spolupráce v oblasti hospodárstva a obchodu sa neuplatňujú na Južnú Afriku, a rokovania o dohode o hospodárskom partnerstve sa opierajú práve o tieto ustanovenia. Komisia preto navrhuje, aby Rada prijala pripojené rozhodnutie. Návrh ROZHODNUTIE RADY o stanovisku, ktoré má v rámci Rady ministrov AKT - ES prijať Spoločenstvo v súvislosti s úpravou protokolu č. 3 k Dohode o partnerstve AKT–ES, pokiaľ ide o postavenie Južnej Afriky RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na druhý pododsek jej článku 300 ods. 2, so zreteľom na Dohodu o partnerstve uzatvorenú medzi členmi africkej, karibskej a tichomorskej skupiny štátov (ďalej uvádzané ako „AKT") na jednej strane a Európskym spoločenstvom a jeho členskými štátmi na strane druhej, ktorá bola podpísaná v Cotonou (Benin) dňa 23. júna 2000 a revidovaná v Luxemburgu (Luxemburské veľkovojvodstvo) 25. júna 2005 (ďalej uvádzaná ako „Dohoda o partnerstve AKT-ES“)[2], keďže: (1) V článku 5 protokolu č. 3 k Dohode o partnerstve AKT-ES sa stanovuje, že ustanovenia dohody o spolupráci v oblasti hospodárstva a obchodu sa neuplatňujú na Južnú Afriku; (2) Skupina krajín AKT, ktoré sú členmi Juhoafrického spoločenstva pre rozvoj a ktoré rokujú o uzatvorení dohody o hospodárskom partnerstve s Európskym spoločenstvom, 7. marca 2006 požiadala, aby sa Južná Afrika stala plnohodnotným účastníkom rokovaní; 12. februára 2007 sa Rada ministrov EÚ rozhodla vyhovieť ich požiadavke za predpokladu splnenia určitých podmienok; (3) Rokovania o dohode o hospodárskom partnerstve vychádzajú z ustanovení o hospodárstve a obchode Dohody o partnerstve AKT-ES, najmä z jej článkov 36 a 37; (4) Z dôvodu právnej jednoznačnosti je potrebné zmeniť a doplniť protokol č. 3 s cieľom zohľadniť plnohodnotné zapojenie Južnej Afriky do rokovaní o uzatvorení dohody o hospodárskom partnerstve a jej prípadné pristúpenie k uvedenej dohode; (5) V súlade s jeho článkom 7 je možné protokol č. 3 revidovať rozhodnutím Rady ministrov, ROZHODLA TAKTO: Jediný článok Stanovisko Spoločenstva v rámci Rady ministrov AKT-ES o úprave protokolu č. 3 k Dohode o partnerstve AKT–ES, pokiaľ ide o postavenie Južnej Afriky, vychádza z návrhu rozhodnutia Rady ministrov AKT-ES, ktorý je uvedený v prílohe. Menej dôležité zmeny návrhu rozhodnutia možno prijať bez toho, aby bolo potrebné ďalšie rozhodnutie Rady. V Bruseli […] Za Radu predseda Návrh rozhodnutia Rady ministrov AKT-ES z .............2007(2007/…./….) upravujúci protokol č. 3 k dohode z Cotonou s cieľom zohľadniť zapojenie Južnej Afriky do rokovaní o uzatvorení dohody o hospodárskom partnerstve. RADA MINISTROV AKT-ES, so zreteľom na Dohodu o partnerstve uzatvorenú medzi členmi africkej, karibskej a tichomorskej skupiny štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná v Cotonou (Benin) dňa 23. júna 2000 [1] a revidovaná v Luxemburgu (Luxemburské veľkovojvodstvo) 25. júna 2005 [2] (ďalej uvádzaná ako „Dohoda o partnerstve AKT-ES“), a najmä na jej protokol č. 3, keďže: 1. V článku 5 protokolu č. 3 k Dohode o partnerstve AKT-ES sa stanovuje, že ustanovenia dohody o spolupráci v oblasti hospodárstva a obchodu sa neuplatňujú na Južnú Afriku; 2. Skupina krajín AKT, ktoré sú členmi Juhoafrického spoločenstva pre rozvoj a ktoré rokujú o uzatvorení dohody o hospodárskom partnerstve s Európskym spoločenstvom, 7. marca 2006 požiadala, aby sa Južná Afrika stala plnohodnotným účastníkom rokovaní; 12. februára 2007 sa Rada ministrov EÚ rozhodla vyhovieť ich požiadavke za predpokladu splnenia určitých podmienok; 3. Rokovania o dohode o hospodárskom partnerstve vychádzajú z ustanovení o hospodárstve a obchode Dohody o partnerstve AKT-ES, najmä z jej článkov 36 a 37; 4. Z dôvodu právnej jednoznačnosti je potrebné zmeniť a doplniť protokol č. 3 s cieľom zohľadniť plnohodnotné zapojenie Južnej Afriky do rokovaní o uzatvorení dohody o hospodárskom partnerstve a jej prípadné pristúpení k uvedenej dohode; 5. V súlade s jeho článkom 7 je možné protokol č. 3 revidovať rozhodnutím Rady ministrov; ROZHODLA TAKTO: Článok 1 Do článku 5 protokolu č. 3 k Dohode o partnerstve AKT-ES sa vkladá odsek 3 v tomto znení: „3. Tento protokol nebráni Južnej Afrike v účasti na rokovaniach ani v podpise dohody o hospodárskom partnerstve uvedenej v časti 3, hlave II tejto dohody za predpokladu, že ostatné strany dohody o hospodárskom partnerstve s tým súhlasia.“ Článok 2 Toto rozhodnutie nadobudne účinnosť dňom jeho prijatia. V Bruseli […] 2007. Za Radu ministrov AKT-ES predseda [1] Angola, Botswana, Lesoto, Mozambik, Namíbia, Tanzánia a Svazijsko (skupina SADC EPA). [2] Ú. v. EÚ L 287, 28.10.2005.